ming030890/wiki-yue-high-quality huggingface dataset:
The Icon

The Icon，又叫做干德道38號，係香港島一幢單幢樓豪宅，嚮半山區干德道38號，2010年12月起好。物業由中原地產獨家代理。
佢嘅前身係美滿大廈（英文：Memo Building）。
The Icon樓盤買家有得收樓之後，新業主發現 The Icon 貨不對辦。呢單嘢成為香港地產建築業監管立法嘅經典事件之一，特別有關香港地產代理同埋地產發展商嘅誠信，兼考慮香港地產建設商會有冇能力自我監管。
The Invisible Men

The Invisible Men係一個香港嘅音樂創作團隊，成員包括陳奐仁、馮翰銘。
The Juice Media

The Juice Media（TJM）係澳洲一間製作唔同政治同社會議題惡搞作品嘅公司。佢哋以「誠實政府廣告」（Honest Government Ads）同埋Juice Rap News得到一啲澳洲人嘅關注，但亦因為咁成為咗一啲澳洲政治爭議嘅焦點。例如，佢哋將澳洲政府嘅徽章攞嚟惡搞，將「Australia」變成「Australien」，同埋針對澳洲日嘅惡搞短片，一度成為爭議。

政治立場
佢哋對澳洲兩大政治陣營都抱有批判態度，形容澳洲自由黨係「Shit Party」，工黨係「Shit Light Party」而澳洲國家黨就係「The Really Shit Party」。並且主張選民投畀第三黨，迫令政府組成少數政府。另外，佢哋亦主張綠色政治，推動對抗全球暖化。另外，佢哋亦喺一啲短片度形容澳洲首相史葛·摩利臣、中國國家主席習近平、英國首相約翰遜等人喺全球氣候暖化問題上講廢話（Bullshit），更加用上小熊維尼嘅圖像揶揄習近平。
The Groove In Me

《The Groove In Me》是香港歌手黃伊汶嘅第5張個人音樂專輯，2008年8月8號發行。
The Honourable

The Honourable，或者拼做The Honorable，粵文可以譯做尊貴嘅，係英文嘅一個尊稱，通常用嚟尊稱高官同議員，主要用喺英國同英聯邦國。做過英國屬地嘅香港亦用緊。
中吉裕司

中吉裕司（1972年9月4號—）係日本足球員，司職後衞，效力過札幌岡薩多，及大分三神。
中口雅史

中口雅史（1972年4月10號—）係退役日本足球員，教練，執教過八戶雲羅里。
中古韓語

中古韓語（粵拼：zung1 gu2 hon4 jyu5）係指 10 世纪到 16 世纪之間存在嘅韓國話，現代韓國話嘅語言「祖先」。

特性
中古韓語被指係一種高低重音語言。
中原麻衣

中原麻衣 （粵拼：zung1 jyun4 maa4 ji1，1981年2月23號—）係日本嘅一個女藝人同埋配音員。
中呂宋

中呂宋（英文：Central Luzon）係菲律賓其中一個大區，喺呂宋島，下轄7個省，首府聖費爾南多。
中古英文

《根德伯里故事集》嘅其中一頁；《根德伯里故事集》係一本用中古英文寫嘅故事集，出自 14 世紀後期。
中古英文（英文：Middle English）係現代英文嘅「語言祖先」，古時英倫用嘅語言，喺11世紀到15世紀後期嗰陣存在。喺呢段時期，英格蘭受到講羅曼語言嘅族群統治，多隻羅曼語言先後做咗統治階層講嘅語言，大幅度咁影響咗中古英文呢隻低層語言，而呢股影響到咗廿世紀都仲可以睇得到。情況就好似喺英治香港期間，香港粵語大受英式英文影響。或者係葡治澳門期間澳門粵語大受葡文影響。

諾曼影響
睇埋：諾曼征服英格蘭、古諾曼文同古法文
到 11 世紀，發生咗一件對英文影響深遠嘅大事：諾曼征服英格蘭。話說當時嘅諾曼第公國—地理上相當於依家嘅法國北部—喺 1066 年成功打敗盎格魯-撒遜人，征服咗英格蘭，打後要去到 1469 年，英格蘭先至脫離諾曼人嘅支配。諾曼第公國崇尚嘅係古諾曼文同古法文—呢兩種語言都屬於羅曼語言（由通俗拉丁文演變而成），而且仲係近親。喺諾曼征服英格蘭之後嗰幾百年，諾曼人將古諾曼文同古法文傳入英格蘭，仲令呢兩種語言成為咗貴族同官員嘅語言。因為咁，任何同政府接觸嘅人，基本上都係焗住要用古諾曼文或者古法文講嘢。因此，中古英文逐漸開始出現好多嚟自古諾曼文或者古法文嘅借詞，英文估計喺呢段期間由古諾曼文同古法文嗰度借咗大約 10,000 隻字詞過去。
呢種影響到咗廿一世紀初都仲睇得到：雖然英文係一種日耳曼語言，但係因為深受古諾曼文同埋拉丁文嘅影響，今時今日嘅英文估計有 4 至 6 成嘅字都係嚟自羅曼語言嘅：
magnificent（宏偉）、ignorant（無知）、respectable（可敬）、politics（政治）、science（科學）、culture（文化）、authorize（授權）...
英文入邊似法文嗰啲字詞，傾向「高檔」，係受過高等教育嘅人（會同貴族以及官員打交道嘅人）先會用嘅，好似係宏偉或者科學呀噉。但係一啲簡單同基本嘅字詞（平民日常生活會用嗰啲）就依然似日耳曼語言。

書寫影響
最後有必要一提嘅係，諾曼征服英格蘭亦有影響英文書寫：當時嘅英格蘭社會變咗崇尚古諾曼文同古法文，英文廣泛咁被視為「庶民先會講嘅低等語言」，啲人變到唔多願意寫英文，中古英文因此就比較少文獻記錄。可以睇睇雙層語言嘅現象。
中古漢語

中古漢語係古代嘅漢語，係而家多數漢語族語言（除咗閩語）嘅祖先。

中古音
内文：中古音、切韻同廣韻
現代漢語好多特點喺中古漢語就已經奠定，如一字一音、無上古漢語可能有嘅子音叢、有辨義作用嘅聲調、音節結構等。字嘅字音即係音節，可以分析成聲母、韻母同聲調。聲母係開頭子音，韻母必須有韻腹（主母音），韻腹前面都可有韻頭（又叫介音），韻腹後面可有韻尾（母音或子音）。
Sabaillan

Sabaillan係法國嘅一個市鎮，位置喺奧斯坦尼大區嘅熱爾。
Sabarat

Sabarat係法國嘅一個市鎮，位置喺阿列日。
Sabadel-Latronquière

Sabadel-Latronquière係法國嘅一個市鎮，位置喺奧斯坦尼大區嘅洛特。
Sabadel-Lauzès

Sabadel-Lauzès係法國嘅一個市鎮，位置喺奧斯坦尼大區嘅洛特。
S Club

S Club係1998年喺英國成立嘅一個歌唱組合，前身係S Club 7。
Sabazan

Sabazan係法國嘅一個市鎮，位置喺奧斯坦尼大區嘅熱爾。
Villers-les-Pots

Villers-les-Pots係法國嘅一個市鎮，位置喺黃金丘。
Villers-sur-Fère

Villers-sur-Fère係法國嘅一個市鎮，位置喺埃納。
Villers-lès-Guise

Villers-lès-Guise係法國嘅一個市鎮，位置喺埃納。
Villers-sur-Mer

Villers-sur-Mer係法國嘅一個市鎮，位置喺卡爾華多斯。
Villers-sur-Bar

Villers-sur-Bar係法國嘅一個市鎮，位置喺亞丁。
Saint-Cybranet

Saint-Cybranet係法國嘅一個市鎮，位置喺多多涅。
Saint-Cybardeaux

Saint-Cybardeaux係法國嘅一個市鎮，位置喺沙藍特。
Saint-Martin-de-Londres

Saint-Martin-de-Londres係法國嘅一個市鎮，位置喺奧斯坦尼大區嘅埃羅。
Saint-Martin-de-Nigelles

Saint-Martin-de-Nigelles係法國嘅一個市鎮，位置喺中央-盧華爾山谷嘅厄爾-盧華。
Saint-Martin-de-Ré

Saint-Martin-de-Ré係法國嘅一個市鎮，位置喺濱海沙藍特。
Saint-Martin-de-Mieux

Saint-Martin-de-Mieux係法國嘅一個市鎮，位置喺卡爾華多斯。
中國石油

中國石油天然氣股份有限公司（英文：PetroChina Company, Limited），簡稱中石油（英文：PetroChina），係一間響中華人民共和國註冊嘅股份有限公司，主要業務係同原油同天然氣相關嘅各項業務。佢係響1999年11月5號由中國石油天然氣集團發起成立，2000年4月6號響美國紐約證券交易所發行預托證券（紐交所：PTR），第二日響香港交易所掛牌上市（港交所：00857）。佢響2007年11月5號回歸A股，響上海證券交易所掛牌上市（上交所：601857），上市當日已經超越咗埃克森美孚，成為全球最大市值嘅上市公司，更係全香港第一間市值超過一萬億美金嘅上市公司。
中國石油公司

中國石油公司（Chinese Petroleum Corporation），而家叫台灣中油（CPC Corporation），係中華民國一間石油公司，1946年喺上海創立，1949年總部搬到臺北。2007年受時任總統陳水扁推行「臺灣正名」政策影響，改用而家個名。
中國發展集團

中國發展集團有限公司（港交所前編號：0487）以前係香港交易所上市公司，經營建築業務，1988年以「冠恒頓國際」招股上市，之後改名為「森昶國際」。後來由於財政發生問題，畀印尼有錢人黃鴻年收購，由實德環球取代上市地位。
中國病毒

中國病毒（英文：China virus/Chinese virus），又叫支那病毒、中國人病毒、華人病毒、中共病毒係2019冠状病毒病疫情時，引申自武漢肺炎（2019冠狀病毒病）政治諷刺稱呼，當中美國總統當勞侵（當勞·特朗普）用過同類叫法而引起大量回應。2020年3月16號，特朗普官方Twitter上首次使用後就成日用。
特朗普話「病毒來自中國」直叫就好。但係有人話個叫法係歧視中國人同各地華人，中華人民共和國外交部反對。中方同佢認同者制造陰謀論，話美軍播毒在先。特朗普作出反駁唔係歧視，只係指正，又引用伊波拉病毒作例。特朗普上網同埋公開講話中成日用「中國病毒」、「中國人病毒」、「功夫流感」等叫法。
Saint-Paul-Flaugnac

Saint-Paul-Flaugnac係法國嘅一個市鎮，位置喺奧斯坦尼大區嘅洛特。
Saint-Paul-de-Baïse

Saint-Paul-de-Baïse係法國嘅一個市鎮，位置喺奧斯坦尼大區嘅熱爾。
Saint-Parthem

Saint-Parthem係法國嘅一個市鎮，位置喺阿韋龍。
Saint-Paul-d'Oueil

Saint-Paul-d'Oueil係法國嘅一個市鎮，位置喺奧斯坦尼大區嘅上加龍。
Saint-Paul-Lizonne

Saint-Paul-Lizonne係法國嘅一個市鎮，位置喺多多涅。
丁酮

丁酮（粵拼：ding1 tung4，Butanone），又叫甲乙酮，係種酮類嘅有機化合物，分子式C4H8O。
丁謂

丁謂（966年—1037年），字謂之、公言，蘇州人，係北宋嘅大臣、文學家。喺宋真宗在位期間佢做宰相，封晉國公。佢任內因參與咗天書、封禪運動，同埋劉皇后掌權打壓異己，俾啲人叫做「五鬼」之一。
丁酉

丁酉係六十干支入面嘅第34個。

丁酉年
丁酉年係黃曆第34年，係雞年嘅排序之一。
丁錦昊塗鴉事件

，又叫做丁錦昊「到此一遊」事件，發生喺2013年5月，係中國大陸遊客丁錦昊喺埃及樂蜀嘅古埃及遺跡嘅浮雕上塗鴉「丁錦昊到此一遊」嘅一單嘢。張塗鴉相喺中國微博俾網民轉發超過7.5萬次。名句「到此一遊」喺中國名勝古蹟成日見，而中國遊客丁錦昊去外國旅行，畫花人哋3500年歷史嘅古埃及遺跡樂蜀神廟（Luxor Temple）浮雕，一寫成名。網民留言話「丁錦昊事件」嘅發生令中國人冇面。丁錦昊阿爸阿媽都搞到要道歉，但係，丁錦昊本人嚮網上反駁攻擊，話塗鴉「有乜咁大不了」。
丁豪威

丁豪威，台裔親北京派人士，在香港台灣人銀行家，曾經擔任港澳台灣同鄉會唔同職務，又做過建華商業銀行香港分行經理。
丁部領

丁部領（924年3月22號—979年10月）係大瞿越（兼越南丁朝）開國皇帝，968年到979年在位，史稱丁先皇。
維基同享有多媒體嘅嘢：Đinh Tiên Hoàng
丁鐵翔

丁鐵翔係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會中小企業界委員。
Thierville

Thierville係法國嘅一個市鎮，位置喺厄爾。
Thiberville

Thiberville係法國嘅一個市鎮，位置喺厄爾。
Thil, Haute-Garonne

Thil, Haute-Garonne係法國嘅一個市鎮，位置喺奧斯坦尼大區嘅上加龍。
Thiernu

Thiernu係法國嘅一個市鎮，位置喺埃納。
Thieffrain

Thieffrain係法國嘅一個市鎮，位置喺奧布。
Thiel-sur-Acolin

Thiel-sur-Acolin係法國嘅一個市鎮，位置喺阿列。
Thijs Zonneveld

Thijs Zonneveld（1980年9月28號—）係荷蘭前職業單車手。家下做記者同作家。

獎
2004年：Ronde van de Gard 攞第一。
2005年：Volta Ciclista Internacional a Lleida 得第三。

有名
2011年8月 Thijs 寫專欄新聞 nu.nl 話如果荷蘭有座山就好，講笑咁講要起座山，令至喺荷蘭起座人造山嘅諗法。
Thibouville

Thibouville係法國嘅一個市鎮，位置喺厄爾。
Β

Β係希臘字母第二隻，大階寫做Β，細階寫做β，用羅馬字寫做「beta」，讀音用粵拼寫係「bei1 taa4」，通常音譯啤打。
Γ

Γ係希臘字母第三隻，大階寫做Γ，細階寫做γ，用羅馬字寫做「gamma」，讀音用粵拼寫係「gaa1 maa4」，讀似伽瑪。
Δ

Δ係希臘字母第四隻，大階寫做Δ，細階寫做δ，用羅馬字寫做「delta」，讀音用粵拼寫似「deu1 taa4」。
Β-內醯胺類抗生素

β-內醯胺類抗生素係一類有β-內醯胺結構嘅抗生素，可以用嚟對付革蘭氏陽性菌同革蘭氏陰性菌，係當今世界最廣泛用嘅抗生素種類。
Β-胡蘿蔔素

β-胡蘿蔔素（beta-carotene）係一種喺植物同真菌當中好常見嘅黃橙色素。
Γ-六氯環己烷

γ-六氯環己烷（γ-HCH），俗稱林丹（Lindane），係農藥六氯環己烷（六六六）嘅一種異構體，亦都係嗰種殺蟲劑嘅有效成分。
Γ 波

γ 波（英文：gamma wave）係腦電波嘅一種，個名出自希臘字母當中嘅「γ」，指頻率喺 25 Hz 至 100 Hz 之間嘅腦電波，而實際觀察到嘅 Gamma 波頻率多數都係喺 40 Hz 左右。Gamma 波喺腦電研究上係一個相當大嘅未知：Gamma 波喺早期嘅腦電波研究嗰度曾經俾學界忽視，因為嗰陣時嘅模擬腦電圖技術好多時都淨係量度得到頻率 25 Hz 以下嘅腦電波－對於 Gamma 波，佢哋連度都度唔到；而到咗廿一世紀，對於「Gamma 波喺個腦入面到底扮演咗啲乜嘢角色」呢個問題，神經科學同心理學界仲未有一致嘅共識。
有一個（有唔少爭議性嘅）假說係，Gamma 波專門負責令到一個人個腦所接收到嘅資訊合埋一齊，並且產生有意識嘅感知。

概論
Gamma 波同意識好有啦掕。由哥倫比亞神經科學家羅多科意那斯（英文：Rodolfo Llinás）所做嘅研究顯示，一個人醒住或者發夢嗰陣嘅意識係建基於頻率 40 Hz（屬 Gamma 波）嘅腦電波嘅，呢種腦電波存在喺丘腦（Thalamus）同大腦皮層之間。廿一世紀頭嘅神經科學家作出咗假說，話呢種腦電波會以每秒 40 下嘅頻率由丘腦嗰度產生出嚟，並且由前到後橫掃成個腦，令到多個唔同嘅神經網絡嘅資訊結合埋一齊，並且產生意識。如果丘腦受損嘅話，呢種 Gamma 波會終止，令到個人冇辦法產生意識，於是個人會陷入昏迷。
神經科學界自從誕生以嚟都有喺度問所謂嘅綁定問題（the binding problem）：神經科學界知道個腦唔同區域處理緊唔同嘅資訊，但係「呢啲資訊係點樣結合埋一齊產生一個意識」係一個問題，而喺睇完 Gamma 波研究之後，有神經科學家主張話 Gamma 波能夠幫手解決整合問題，係意識嘅關鍵。
當個人受到有意識或者無意識嘅視覺刺激嗰陣，佢哋嘅腦會有大規模嘅 Gamma 波同步活動。
Gamma 波亦都會喺快速動眼睡眠（rapid eye movement sleep）或者受麻醉嘅狀態嗰時出現。

光遺傳學研究
亦都有研究嘗試用實驗方法控制老鼠嘅腦嘅 Gamma 波。有研究者用光遺傳學（optogenetics）嘅方法改變啲老鼠嘅基因，等研究員有得用光控制佢哋啲神經細胞。佢哋將一種會令到細胞變得對光敏感嘅蛋白質用遺傳工程嘅方式植入去呢啲老鼠嘅某一啲聯合神經細胞（interneuron）嗰度。呢種快速射 spike（fast-spiking）嘅聯合神經細胞不嬲都有高度嘅電活動，而做咗呢個程序之後啲研究員就能夠用光特登啟動呢啲神經細胞。啲研究員發現，用唔同頻率啟動快速射 spike 嘅聯合神經細胞會增強 Gamma 波嘅波幅。

冥想嘅研究
睇埋：冥想嘅研究
對於冥想嘅研究顯示，Gamma 波同某啲超脫性嘅心理狀態有相關。例如係有一份研究就指，個腦嘅某幾個區域嘅 Gamma 波活動喺啲藏傳佛教僧人進入冥想狀態嗰陣會變強，尤其係喺左腦嘅前額葉（prefrontal cortex；大腦皮層最近額頭嗰忽）嗰度，而且呢啲僧人所用嗰啲冥想訓練仲能夠幫一個本嚟唔識冥想嘅人慢慢噉變到愈嚟愈有能力進入呢種狀態。事實係，綜合呢啲研究，各路宗教嘅冥想大家都有一個共通點：佢哋曉用佢哋各自嘅技巧令到個腦進入一種敏感度最大化嘅狀態。
試過有份研究揾咗 8 個長期練冥想嘅藏傳佛教徒返嚟研究，用電極監察佢哋喺冥想嗰陣時嘅腦電活動。同時，啲研究員將由熟識冥想嘅僧人身上得到嘅數據攞去同由新仔冥想者身上得到嘅比較。喺正常嘅冥想狀態之下，兩者嘅腦活動冇明顯分別，但係當啲研究員叫啲僧人喺冥想嗰時特登產生一種慈悲為懷嘅感覺嗰陣，佢哋個腦會以 Gamma 節奏（25 到 40 Hz）射訊號，進入一種多個神經結構和諧噉射訊號嘅狀態，而且個波幅仲要係以冇發羊吊嘅人類嚟異常噉高。相比之下，呢種腦活動冇乜點喺新仔冥想者嘅腦嗰度出現。而隨住新仔冥想者練習同進步，佢哋個腦出現呢種 Gamma 波嘅能力會變到愈嚟愈似啲僧人嘅－顯示呢種能力係有得透過後天學返嚟嘅。
呢啲研究亦都引起咗醫療界嘅注意：研究指，冥想對健康好有益，可以幫手解壓、提高心情、同令到認知表現提高等等。因為噉，「冥想呢家嘢有得學，甚至可能有得運用神經科學技術控制」呢個諗頭令到更加多人有興趣研究冥想同 Gamma 波嘅關係。
Β 波

β 波（英文：beta wave）係腦電波嘅一種。呢種波喺人類當中係指頻率處於 12.5 至 30 Hz 之間嘅腦電波，有得再細分做三種：低 Beta 波（12.5 至 16 Hz；或者叫「Beta 1」）、Beta 波（16.5 至 20 Hz；或者叫「Beta 2」）、同埋高 Beta 波（20.5 至 28 Hz；或者叫「Beta 3」）。
一般嚟講，Beta 波俾人認為佢反映咗個人正常噉醒緊而且處於一個有返噉上下精神嘅狀態（冇瞌眼瞓或者點）。
個名出自希臘字母當中嘅「β」。

Beta 波同埋專注力
Beta 波最常喺個人醒緊、而且擘開咗眼嗰陣出現，而當個人合埋眼或者覺得攰、瞌眼瞓嗰陣時會變弱。
低幅、而且有住些微頻率上落嘅 Beta 波一般都俾人認為係同活躍或者焦慮嘅思考同專注有關。
額葉（frontal lobe；塊大腦皮層最近額頭嗰忽）嘅 Theta-beta 比例（theta-beta ratio）同焦慮嘅情緒成正相關：一個人愈係焦慮，佢塊額葉嘅 Theta 波幅度比 Beta 波幅度嘅比例就會愈高，反映佢個額葉（一個主管自我控制同目的嘅腦區）冇乜高頻嘅活動，所以有科學家建議 Theta-beta 比例可以攞嚟評估一個人有幾焦慮。

運動皮層嘅 Beta 波
喺運動皮層（motor cortex；主管身體郁動嘅腦區）嗰度，Beta 波同等強直郁動（isotonic movement；指肌肉長度改變但係張力不變）當中發生嘅肌肉收縮有啦掕，而喺個郁動改變之前同埋當中，運動皮層嘅 Beta 波會受壓抑。有研究顯示，當研究人員用經顱微電流刺激療法（Cranial electrotherapy stimulation）等嘅方法刺激運動皮層，令到佢多咗 Beta 波活動嗰陣時，個人嘅郁動會變得慢咗。
一吓吓嘅 Beta 活動同運動控制當中嘅感知反遣有關，而當郁動改變嗰陣會下跌。
Beta 活動喺個人要特登抗拒唔做某個動作嗰陣會上升。

同 GABA 嘅關係
喺好多情況下，Beta 波俾人認為佢反映咗由 GABA（全名「gamma aminobutyric acid」，喺哺乳類當中最緊要嗰種壓抑性神經傳遞素）所調整、壓抑某啲腦活動嘅大腦皮層傳訊。
有啲調制 GABA 受容器嘅藥－例如係 Benzodiazepines 噉－會令人類同大家鼠嘅腦電圖出現 Beta 波。
自發而且擴散式嘅 Beta 波會喺有 Dup15q 症候群嘅細路嘅頭嗰度用腦電圖量度得到。Dup15q 係一種遺傳上嘅異常，會令到個細路個腦入面某幾款嘅 GABA 受容器（GABRA5、GABRB3、同 GABRG3）數量多咗，搞到佢哋容易有自閉症或者發羊吊。所以有科學家主張喺某啲臨床情況之下，可以用 Beta 波嚟評估一個人個腦嘅某啲 GABA 活動係咪有異常。
例子
一個 28 個月大、有 Dup15q 嘅細路嘅腦電圖數據；當中度到擴散式嘅 Beta 波。
Γ-氨基丁酸

γ-氨基丁酸（英文：γ-Aminobutyric acid，簡稱GABA）係好重要嘅一種壓抑性神經傳遞素。
Γ函數

Γ 函數，亦叫做伽瑪函數（英文：Gamma function），係一個將階乘推廣到複數上嘅方法。Γ 函數係一個亞純函數，喺複平面上面除咗0同埋負整數，其他地方都係有定義嘅。佢喺理論研究同應用上都有好重要嘅意義。對任何嘅正整數，都有

定義
呢個符號係勒壤得揀嘅，個函數嘅定義係：
呢個積分喺實數  時係絕對收斂，亦可以考慮  係複數嘅情形，呢個時候要求  嘅實部 。

無窮乘積
Γ 函數可以用無窮乘積嚟表示：
其中  就係歐拉常數。

遞歸公式
Γ 函數嘅遞歸公式係：
對於正整數 n，有
可以話Γ 函數係階乘嘅推廣。

推導遞歸公式
用分部積分法嚟計呢個積分：
當 x = 0 時，。當 x 趨於無窮大時，根據洛必達法則，有：
.
因此第一項變咗零，所以：
等式嘅右面啱啱就係n。所以遞歸公式係：
。

重要性質
Γ 函數喺實軸上嘅函數圖形
當時，
歐拉反射公式：
由上面條式可以知道當 z = 1/2 時，。
乘法定理：
補充：
呢條式可以用嚟協助計算 t 分布機率密度函數、卡方分布機率密度函數、F 分布機率密度函數等嘅累計機率。
其他用乘法定理計到嘅數：

解析延拓
Γ 函數嘅絕對值函數圖形
注意到喺 Γ 函數的積分定義當中如果攞  嚟做實部大於零嘅複數、則積分存在，而且喺右半複平面上定義一個全純函數。利用函數方程
並注意到函數  係成個複平面上有解析延拓，我地可以喺  時設
從而將 Γ 函數延拓為成個複平面上嘅亞純函數，佢喺  有單極點，留數係
Thourie

Thourie係法國嘅一個市鎮，位置喺布禮斯大區嘅伊勒-維萊訥。
Thoste

Thoste係法國嘅一個市鎮，位置喺黃金丘。
Thou

thou喺英文界入面，大多數都係單數人稱嘅「你」噉解，不過呢個詞喺而家已經唔用喇。佢重可以係：
Thouars-sur-Arize

Thouars-sur-Arize係法國嘅一個市鎮，位置喺阿列日。
Thoux

Thoux係法國嘅一個市鎮，位置喺奧斯坦尼大區嘅熱爾。
Thueyts

Thueyts係法國嘅一個市鎮，位置喺阿爾代什。
Thue et Mue

Thue et Mue係法國嘅一個市鎮，位置喺卡爾華多斯。
仙境傳說

仙境傳說（粵拼：sin1 ging2 cyun4 syut3；韓文：라그나로크 온라인(Rageu-narokeu Onra-in)；日文：ラグナロクオンライン(Ragunaroku Onrain)；英文：Ragnarök Online），簡稱RO，係由南韓遊戲公司——重力社（Gravity）整嘅一款大型網絡角色扮演遊戲（MMORPG）。喺2002年8月31號開始營運。家下喺電腦同手機版有營運。

各國營運時間
南韓：2002年8月31號開始營運
香港／臺灣：2002年12月開始營運
泰國：2003年3月開始營運
中國大陸：2003年5月20號開始營運，2011年12月30號關服。雖然2012年12月27號重新開服，但2016年2月19號又關服。
北美：2003年6月1號開始營運
菲律賓：2003年8月開始營運
印尼：2003年11月開始營運
星馬地區：2004年4月開始營運
歐洲：2004年4月15號開始營運
歐洲：2004年4月開始營運
印度：2004年10月開始營運
大洋洲：2004年12月開始營運
巴西：2005年2月開始營運
越南：2006年開始營運
俄羅斯：2006年開始營運，2015年10月關服。
南美：2006年4月開始營運
法國：2007年6月開始營運
仙女座

仙女座（Andromeda）係家下八十八西洋星座之一。佢響天球北部，佔天球面積722平方度。地球北半球來講，仙女座係秋天嘅星座，即係秋夜會見到。肉眼可以睇到嘅星，約莫100粒到。有一到四等星15粒，即係有2等星3粒、3等星1粒、4等星11粒。

歷史
仙女座係古希臘托勒密所編嘅托勒密48星座之一。
仙女座1

仙女座1（ο Andromedae），係后髮座嘅一個恆星系統，距離地球約莫692光年。視星等係3.62。
仙后星

仙后星（Una），即係小行星160，係太陽系小行星帶嘅一粒小行星，喺1876年2月20號發現。
仙后座

仙后座（Cassiopeia）係家下八十八西洋星座之一。佢響天球北部，佔天球面積598平方度。地球北半球來講，仙后座係秋天嘅星座，即係秋夜會見到。肉眼可以睇到嘅星，約莫90粒到。有一到四等星10粒，即係有2等星3粒、3等星2粒、4等星5粒。

史
仙后座係古希臘托勒密所編嘅托勒密48星座之一。
Wii Fit

《Wii Fit》係任天堂 Wii屬下嘅健身遊戲，2007年12月1號推出。
Wii Sports

Wii Sports（日文：Wiiスポーツ）係任天堂開發嘅一隻體育遊戲，2006 年同Wii主機一齊推出。
Wienerschnitzel

Wienerschnitzel係美國嘅快餐連鎖舖，1961年由約翰·加拉迪負責搞，總部喺美國加州聖地牙哥，佢主要出產漢堡包、沙律、三文治、炸雞髀呢啲快餐食品業務。
Wii

Wii 係任天堂繼 GameCube 之後，推出嘅第五代家用遊戲機。Wii 已經響 2006年11月19號喺北美正式發售，並且喺四個月之內全球發售。
繼紅白機（又叫 FC / Famicom）、超級任天堂（SFC / Super Family Computer）、任天堂64（Nintendo 64）及「GameCube」後，任天堂所推出嘅第五部家用遊戲機，佢嘅特徵係前所未見嘅控制器使用方法、前代遊戲主機軟體下載販賣及待機時網路連線等。
任天堂於2006年4月27號喺佢嘅正式網站宣佈正式嘅名。
『Wii』聽起嚟似係『we』（我哋），發音亦一樣，強調該主機老少咸宜、可以畀一家大細都樂在其中嘅概念。個名嘅「ii」唔單止象徵著佢獨特設計嘅控制器，也代表啲人聚埋一齊同樂嘅形象。
開發代號為「Revolution」（革命），故此 Wii 本體同周邊製品型號嘅開頭都係「RVL」。Wii既開發集中喺控制器既改變，因此遊戲系統架構同Gamecube分別唔大。

控制器
Wii 嘅標準控制器叫「Wii遙控器」，好似遙控器嘅控制裝置。其他重有利用外接擴充端子，以有線連接方式連接使用嘅雙節棍同傳統控制器。
Wii有另一個控制器，叫Wii方向盤，同孖寶賽車Wii一齊賣。將Wii遙控器嵌落去就可以當軚盤用。
2007年，任天堂出Wii平衡板，畀人用嚟玩Wii Fit。
Whiley

Whiley 係一隻程式語言，佢係攞嚟做實驗嘅，佢結合咗函數式範式同埋命令式範式嘅特性，仲用埋函數前置條件、後置條件和同埋循環唔變量嘅規範。呢隻語言嘅畀人歸咗入咗「流類型」（英文：flow typing）。
Wignicourt

Wignicourt係法國嘅一個市鎮，位置喺亞丁。
Wii U

Wii U係任天堂出嘅第六款家用遊戲機，喺2012年12月8日推出，係第八世代遊戲機嘅第一款。
佢同上一代Wii嘅分別有支援1080p高清顯示同埋配輕觸式螢幕嘅遊戲控制器（WiiU Gamepad）。
WiiU亦會支援Wii嘅遊戲同控制器，甚至係Mii、Wii Fit平衡板等既產品。
Who Me

Who Me（譯過來：邊個，我）係喺二戰時期由美國戰略情報署研發嘅一個國家祕密級嘅臭屁武器，畀到法國人手入邊對住德國軍人用，以打擊德國軍隊嘅信心。Who Me 聞起身好似屎，被裝落有噴嘴嘅細樽到，好難畀人發現。不過就喺因爲佢含有太多揮發性硫化物，噴嘅人噴完人地通常整到自己同樣咁臭，所以成個計劃過咗差唔多兩個星期就放棄咗。
加利福尼亞州徽

加利福尼亞州徽係美國加利福尼亞州嘅徽，響1849年州憲法制定，之後有細執過三次。
徽中間嗰位女性係米奈娃，即係羅馬神話嘅智慧女神同戰神，揸住矛同盾就象徵捍衞自由；佢隔籬隻灰熊係加州代表動物，食緊黑提象徵加州釀酒業；側邊嘅榖穗象徵加州農業；礦工象徵加州淘金潮同採礦業；海上面嘅船象徵加州經濟實力。徽寫住嘅「Eureka」係加州座右銘，意思係「我搵到喇！」。
加利福尼亞灣

加利福尼亞灣（英文：Gulf of California）係太平洋一個海域，喺墨西哥下加利福尼亞半島同北美洲大陸之間。
加利福尼亞島

加利福尼亞島（英文：Island of California）係16到18世紀歐洲人對下加利福尼亞半島地形嘅誤解，以為佢係一個無連住北美洲大陸嘅大島，嗰時嘅地圖幾乎全部都係噉畫。
加利福尼亞州

加利福尼亞州（State of California），美國西岸州省之一。通常就噉講加州。
加州地處美國大陸西南太平洋海皮度，省城係沙加緬度，官府講英文，1850年9月9號加入花旗聯邦。
2019年，加州通過由2023年開始唔畀賣皮草，會係美國第一個唔畀賣皮草嘅州份。

人口
據2020年統計，加利福尼亞州人口接近4000萬，當中超過100萬係華裔。

繙譯
花旗國行省無官府改定嘅中文名，繙譯全憑各大報章雜誌師爺智慧。茲摘錄如下：
加拉科尼亞
加利科尼亞
加利方尼亞
加里寬尼亞
加罅寬尼亞
加利寬尼亞
嘉罅寬尼亞
嘉拉寬尼亞
加里福尼亞
加利福尼亞
加利福尼亞兔

加利福尼亞兔（學名：Lepus californicus）係兔科兔屬嘅其中一個種。
上山滿之進

上山滿之進（1869年10月31號—1938年7月30號）係大日本帝國政治人，第11任臺灣總督，1926年到1928年任職。
上岡朋樹

上岡朋樹（1998年5月30號—）係日本足球員，司職後衞，效力過大阪飛腳。
上島拓巳

上島拓巳（1997年2月5號—）係日本足球員，打後衞位置，效力柏太陽神。
上川

上川（葡文：Ilha Sanchoão或Ilha São João；英文St. John's Island或St. John Island或Shang-chuen），《香港雜記》繙做善尊海島，係中國一島，喺廣東南岸。大明時，個島係佛朗機人，卽係葡萄牙人嘅聚居地。因爲島之故，又叫上川島。個島喺大陸廣海之南，島西有下川，島西北同大陸隔個三峽口，東北對住大陸銅鼓同大襟一島。

地理
上川似卜字形，東面較直，中間有一大沙灘，西面中間突出中間。突出南邊夾位，叫大灣。南面有個漁港，叫沙堤。‎

史
出名嘅傳敎士聖方濟各，係死喺呢度。
上層階級

上層階級係一個社會階級，通常係包括最有錢同最高地位嘅人，而唔少都係有家庭式財富。喺20世紀之前，決定上層階級嘅係貴族地位，而唔係以錢嚟分辨。
喺大部分國家，特別係民主社會，因爲上層階級只係少部分人口，所以佢哋已經唔再好似以前咁，對社會有咁強嘅控制。依家社會主要都係由中產階級控制日常生活。
上岸的魚

《上岸的魚》（英文：A Fish Out of Water）係2017年臺灣電影，由賴國安執導，鄭人碩、曾珮瑜、白潤音、陳慕義、瑤涵沂主演。喺2017年多倫多國際影展舉行世界首映。並入選漢堡影展、聖地牙哥亞洲電影節、聖塞瓦斯蒂安國際電影節新導演競賽單元，同巴西第41屆聖保羅國際影展主競賽單元。

劇情簡介
努力工作嘅浩騰（鄭人碩 飾）同老婆雅紀（曾珮瑜 飾），雖然都好忙不過都好幸福。浩騰經營老豆嘅水煎包店，雅紀就喺房屋中介公司返工。有一日，佢哋個仔怡安（白潤音 飾）同老師提起佢「以前嘅屋企」、「以前嘅爸爸媽媽」，竟然連全名同住址都講得一清二楚…。
雅紀認為個仔重存有前世嘅記憶，浩騰就擔心佢個腦有問題，兩個為咗呢件事發生爭執。就喺呢個時候，浩騰嘅老豆出咗意外，生活重擔更加雪上加霜。雅紀不滿浩騰總係唔理佢嘅感受，壓抑嘅情緒終於爆發，為成全浩騰做個孝順仔，佢帶住怡安離開呢個屋企…。
就喺雅紀忙緊工作嘅時候，竟然發現個仔怡安越嚟越怪異，甚至有時會離家出走，要去搵佢「以前嘅爸爸媽媽」。為咗搵出原因，雅紀決定同浩騰一齊去搵怡安口中所講「以前嘅屋企」。但係佢哋係唔係真係搵得到？怡安所講嘅嘢都係真嘅？當雅紀同浩騰踏上呢個「前世之旅」，佢哋當初共組家庭嘅初衷，亦逐漸喚醒起嚟…。
七星體育公園

，又嗌從化區體育活動中心，係中國廣東廣州嘅公園，2008年7月6號動工，2012年6月1號正式對外開放，位置喺從化江埔禾倉村七星路83號（256省道嘅K0+700標記位）。
其中從化體育館同從化區體育局都座落響呢間公園入面。
七星關區

七星關區係中國貴州畢節下轄嘅一個市轄區，有3412平方公里咁大。
七星魚

條紋小䰾（學名Puntius semifasciolatus 或 Barbodes semifasciolatus (Günther, 1868)），俗名花鯽、七間鯽、七星魚、條紋四鬚鲃、條紋二鬚䰾、五線無鬚䰾，係一種魚。

特性
雄魚比雌魚細，佢哋全身係黃金鱗片，身上有四至七條嘅直紋。成魚嘅鰭同眼係紅色。

食啲乜
七星魚係雜食性，主要係食蟲類、細型嘅甲殼動物同昆蟲。七星魚幼魚係藻食而成魚偏向肉食。

生態分佈
喺全港大部分嘅河溪、野塘、田邊、水塘可以發現佢哋嘅蹤影。佢哋身上有四至七條嘅直紋。
「小䰾屬」只分布於北緯35度以南亞洲西部印度、斯里蘭卡及巴基斯坦，印支半島，中國青藏高原以南，全球約有136個種。
七月初一

七月初一係黃曆七月嘅第一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
七月初三

七月初三係黃曆七月嘅第三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
七月初七

七月初七係黃曆七月嘅第七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
七月三十

七月三十係黃曆七月嘅第三十日。呢日淨係大月嗰陣先有。如果七月係大月，就係七月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
七月二十

七月二十係黃曆七月嘅第二十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
入島日本喇！

《入島日本喇！》（英文：Go Islands! Japan）係香港MakerVille製作嘅遊埠節目，由和泉素行、王頌茵同沈殷怡主持，2023年6月26號到7月14號逢禮拜一到五22:30-23:00喺香港電視娛樂ViuTV播。節目會去遊覽日本長崎縣、福岡縣同東京都伊豆群島11個唔同嘅海島。
入境處博物館

入境處博物館係香港入境事務處管嘅博物館，喺屯門青山灣，2006年開張。
入宿度

入宿度，星嘅經度，夾埋去極度配緯度，就此記低諸星所在。入宿度將赤經分為二十八份，按二十八宿之距星為準，故此並非均分。入距星範圍後，就計離距星赤經之差。寫法為角二度，即入角宿後兩度咁解。不過要注意，入宿度之度數，總數一周三百六十五度又四分之一，而非三百六十度。皆因古時日在天行，一日一度。
入山杏奈

入山杏奈（1995年12月3號—）係日本女歌手同演員，AKB48其中一位成員，千葉縣出世。2014年，佢喺歌迷握手會畀狂迷斬傷右手，之後慢慢康復。
入山法子

入山法子 ，係日本嘅一個女演員。

拍過嘅作品一覽
呢個表唔完整，歡迎加料。
中立議員

中立議員(英文：Crossbencher，又譯橫凳議員)係英國上議院、澳洲國會同加拿大國會嘅一個術語，指議會入面又唔代表執政黨、又唔代表反對黨嘅議員。
英文 Crossbencher 直譯「坐橫凳嘅人」，起源英國上議院開會時，執政黨嘅議員坐一邊，反對黨嘅議員坐對面。而中立議員就坐喺長方形議事廳第三面嘅橫凳(Crossbench)，同執政黨、反對黨嘅凳成直角。澳洲同加拿大嘅議會承襲西敏制，亦有將中立議員擺喺橫凳嘅傳統。
喺英國上議院，中立議員嘅出現係因爲上議院唔係民選代表；大部分係過往政府委任嘅終身貴族。佢哋有啲代表主要政黨，但亦有唔少係社會各界領袖，冇政黨背景，喺議會投票嘅時候唔使跟黨鞭投票。
澳洲有兩個主要政治聯盟，通常一個喺執政黨另一個喺反對黨。中立議員指啲唔屬於呢兩個聯盟嘅獨立議員，佢哋有時會支持執政黨，有時支持反對黨，亦有坐喺橫凳嘅傳統。
呢篇中立議員係政治類嘅楔位文章，未完成；麻煩你幫手加下料，充實佢。
中維薩亞斯

中維薩亞斯（英文：Central Visayas）係菲律賓其中一個大區，喺維薩亞斯群島，下轄4個省，首府宿霧。
中立脊骨

中立脊骨（neutral spine）係指條脊骨處於正常嘅狀態，唔會屈曲得滯或者伸直得滯。呢種狀態俾人認為係對脊骨嘅健康有利。
中站區

中站區係中國河南焦作一個市轄區，總面積162平方公里，人口12萬。
中篇小說

中篇小說（novella）係指長過短篇小說、但短過長篇小說嘅小說作品。喺英文圈，中篇小說一般係指字數喺 17,500 至 40,000 字之間嘅作品。
中等收入陷阱

中等收入陷阱係指一個原本貧窮嘅國家，因為擁有某種嘅定嘅優勢，而能夠得到一定嘅經濟增長，當經濟增長到一定收入之後，陷入一種「卡住」嘅經濟發展狀況，唔上唔落。 中等收入陷阱呢個術語由世界銀行喺2007年引入，佢哋嘅定義係按照2011年嘅價格計算，人均國民生產總值保持喺1,000美元到12,000美元之間嘅「中等收入範圍」嘅國家。

術語嘅來源
呢個術語喺經濟學家 Indermit Gill 同 Homi Kharas 喺 2007 年創造嘅，當時佢哋研究緊東亞經濟嘅基本戰略嘅時候，出咗一份世界銀行報告叫《東亞復興：經濟成長的想法》，喺報告裏面用到呢個術語。

避開陷阱
根據呢個概念，陷入中等收入陷阱嘅國家因為工資上漲，製造成本上升，製成品出口價格上升，而失去咗製造業嘅競爭優勢。但係喺高附加價值市場上面，又無能力跟上更發達經濟體嘅步伐，變咗卡咗喺中間。產業升級唔到，又面對工資更低嘅新興競爭對手用低價爭生意。 就好似南非同巴西等嘅新興工業化經濟體，幾十年嚟一直都無脫離到世界銀行定義嘅「中等收入範圍」，因為呢啲國家嘅人均國民生產總值一直保持喺1,000美元到12,000美元之間（以2011 年不變價計算）。佢哋面對投資低、第二產業發展緩慢、產業唔夠多元化、勞工市場狀況唔好、人口老化日益加劇等問題。
社會學家 Salvatore Babones 同政治學家 Hartmut Elsenhans 將中等收入陷阱叫做「政治陷阱」，原因係克服佢嘅經濟方法係存在嘅。不過，由於政治局勢嘅原因，很少國家真係用到呢啲方法。佢哋追溯啲國家跌落陷阱嘅原因，主要係佢哋喺早期發展嘅過程裏面產生咗結構性問題同不平等。佢哋認為，富有嘅精英會透過討價還價嘅方式嚟令到貨幣走強，結果經濟結構轉向奢侈品消費，同時低工資勞動法，阻礙咗大眾消費同大眾收入嘅成長。佢哋主張，各個中等收入國家，如果想擺脫中等收入陷阱，可以用投資有形同人力基礎設施、提高最低工資等社會政策、以弱勢貨幣去增加出口競爭力同刺激國內就業等嘅方法。
亞洲開發銀行表示，要避免跌落中等收入陷阱，需要製定適合嘅策略，引入新流程、尋找新市場，以維持出口成長。增加內需亦都好重要，因為擴大緊嘅中產階級有不斷增長嘅購買力，能夠買啲高品質嘅創新產品，咁樣對推動經濟成長有幫助。 最大嘅挑戰係從基於廉價勞動力、廉價資本嘅資源驅動型經濟成長，轉向高生產力同創意嘅創新型經濟成長。想要做到呢點，需要投資喺基礎設施同教育上面——建立一個鼓勵創造力、支持科學技術突破嘅高品質教育體系，呢啲創造力同技術突破又會重新應用到經濟發展嗰度。
《經濟學人》根據世界銀行嘅數據顯示，從1960年到2022年，只有23個經濟體擺脫咗中等收入陷阱，其中最著名嘅係香港、新加坡、韓國同台灣（亞洲四小龍），非洲嘅塞舌爾（Seychelles）、東歐嘅波蘭（Poland）同埋中東嘅沙地阿拉伯 。出口多元化亦都對擺脫中等收入陷阱好重要。

批評
關於「中等收入陷阱」嘅實證有效性，一直存在重大嘅爭論。
其他經濟學家一係發現唔存在「中等收入陷阱」 ，一係聲稱關於「中等收入陷阱」嘅爭論似乎不合時宜：自從1920到1980年代中期以嚟，中等收入國家嘅經濟增長率高於所有國家嘅平均值。
中級管理人員

中級管理人員（英文：middle management），又叫中級管理層，簡稱中層，係指一個組織當中喺最頂嘅阿頭以下、負責帶領團隊嘅管理人員。
中級管理人員比較少同前線員工直接接觸，但係會指揮第一層嘅管理人員做嘢，而頂層嘅管理者問起責上嚟會問佢哋。中層嘅管理者會花時間做組織同指揮嘅功能，佢哋嘅角色強調執行上頭俾嘅有關成個組織嘅計劃同政策，會幫手將資訊由上頭傳到去個組織嘅基層嗰度，而最緊要嘅係，佢哋會激勵同引導第一層嘅管理者。中層管理通常都係喺啲規模有返咁上下大嘅組織當中先會出現，因為個組織實要有返咁上下大先至會需要有人喺第一層同頂層之間做中介。
中層管理者嘅功能包括咗：
設計同執行有效嘅資訊系統，等工作團隊內部同團隊之間嘅工作更有效率；
界定同監察工作團隊嘅表現；
解決團隊內部同埋團隊之間嘅問題；
用獎勵同懲罰嘅方式去鼓勵團隊合作。
中統

中統（粵拼：zung1 tung2）係大蒙古國-元朝皇帝忽必烈第一個年號，相當於公元1260年到1264年，前後總共5年。佢係蒙古帝國（元朝前身）第一個年號。
左邊幅圖顯示中統喺大蒙古國 - 元朝（包括北元）嗰時個位。
健身行

健身行（粵拼：gin6 san1 haang4）係一種喺散步同競走之間嘅運動方式。呢種運動可以促進全身嘅血液循環，加強心血管嘅技能同吸氧能力，改善瞓覺同消化系統功能，從而提高新陳代謝同免疫力。
健身輪

健身輪（英文：Ab Roller；Ab Wheel），又叫健美輪、健腹輪、滾輪，屬於健身運動嘅一種。

基本運動方式
為避免雙膝磨損，用嗰陣最好搭埋去用瑜珈墊或軟墊等。用跪姿，雙膝保持一個拳頭闊，屁股唔要做到腳跟，雙手輕握把手，手同地面呈90度，輕輕推出，向前推嗰陣唔可以過180度，前面最好有牆壁等設施阻擋，運動動作如蝦弓起，拉返嚟嗰陣盡量用腹部力量，唔係嘅話效用淨係留喺隻手度，每轉做25到30次，一日三轉，每轉中間休息2~5分鐘。

正確觀念
肌力訓練主要係雕塑身型，對於減肥仲要多運動同正常飲食習慣、維他命、礦物質、碳水化合物，脂質最好仲係由正常飲食中攝取，並要有適當嘅水分補充，並配合正常休息睡眠。
健馱邏國

健馱邏（粵拼：gin6 to4 lo4，梵文：गन्धार，Gandhāra）係阿富汗東部同巴基斯坦西北部嘅一個古國。
側手翻

側手翻係打關斗嘅變種，做嘅時候先將個人向左或者右打側，再好似車轆轉一個圈，期間兩隻手會先後掂到地下，中間嘅動作似倒樹蔥。
健身室

健身室，又叫健身中心，係畀人做健身運動嘅室內地方，擺放咗唔同類型嘅健身器材。有啲健身室會提供健身教練指導服務。
健身室配套設備一般都會有換衫房、沖涼房，有啲會有其他運動設備，譬如泳池、瑜珈房。
健身波

一個女人坐住個健身波、喺教練（右邊嗰個男人）指示下健身。
健身波（gym ball / exercise ball），粵文又有叫瑜伽波（yoga ball），係一種軟又有彈性嘅波，直徑通常 35 至 85 厘米而且吹漲咗，喺物理治療同健身等方面有用。
側式月台

側式月台，因為成日會一對咁用而又叫相對式月台或者對向式月台，係指路軌響中間、月台響左右側邊嘅月台設計，有時亦都會包括一條軌道側邊有一個月台嘅設計。
健身器械

健身器械係專為健身而設計嘅設備，可以係簡單嘅彈簧裝置，亦可以係精密嘅電子設備，譬如跑步機、健身單車。
健身遊戲

健身遊戲（fitness game / exergaming）係電子遊戲類型，指帶引玩家健身嘅遊戲，例如係《Wii Fit》健身遊戲主要需要遊戲機載體嘅配合，所以唔係隻隻遊戲機都有類似遊戲。
健遊全世界 泰國篇

《健遊全世界 泰國篇》（英文：Disabled Globetrotting ：Thailand）係香港製作嘅遊埠節目，由葉湛溪同李建邦主持，2024年2月18號到3月10號逢禮拜日12:30－13:00喺香港電視娛樂ViuTV播出。節目講包括有傷健人士嘅主持一齊去泰國玩。
前1620年代

前1620年代係指前1629年去到前1620年之間嗰十年嘅年代。
前1610年代

前1610年代係指前1619年去到前1610年之間嗰十年嘅年代。
前160年代

前160年代係指前169年去到前160年之間嗰十年嘅年代。
前161年

前161年係平年。

大件事
羅馬–猶太協議嘅簽訂建立咗猶大·馬加比同羅馬共和國之間嘅友誼。
前1630年代

前1630年代係指前1639年去到前1630年之間嗰十年嘅年代。
前1640年代

前1640年代係指前1649年去到前1640年之間嗰十年嘅年代。
再見瓦城

《再見瓦城》（英文：The Road to Mandalay）係一部2016年電影，由趙德胤執導兼編劇，柯震東、吳可熙主演。
再見媽媽又再見

《再見媽媽又再見》（韓文：하이바이, 마마!），係韓國tvN喺2020年2月22號開始播嘅連續劇，由柳濟元導演同權慧珠編劇，金泰希、李奎炯做主角。
再見理想

《再見理想》係一首Beyond樂隊早期嘅歌，有兩個錄音版本。第一版喺1986年佢哋自己出錢嘅盒帶專輯《再見理想》入邊，黃家駒一個人唱；第二版係劉志遠退出之後，1988年嘅專輯《秘密警察》入邊錄過嘅合唱版，黃家駒、黃貫中、黃家強同葉世榮四個人輪住唱。
黃家駒死後，有現場木結他（掹插蘇，Unplugged）版，Beyond 三個人喺1996年嘅「Live & Basic演唱會」上，黃貫中同客座結他手黃仲賢兩支木結他，加上黃家強嘅低音木結他，而編曲亦唔同。
再見螢火蟲

《再見螢火蟲》（日文：火垂るの墓）係1988年日本動畫片，改編日本作家野坂昭如嘅同名小說，由高畑勳執導，吉卜力工作室出品。
再見艷陽天

《再見艷陽天》係亞洲電視一齣清末民初家族為背景嘅電視劇，1996年播。
超級電視台喺1997年買到台灣播映權，首播時間係21時05分，同時段下一部劇集係同樣向亞洲電視購得台灣播映權嘅劇集《我來自潮州》。

劇情介紹
刻苦耐勞嘅秀巧（陳秀雯），以寬宏之心接納咗丈夫賀生（馬景濤）嘅情人文鳳（鄧萃雯）。同時，一個滿有理想嘅軍中護士（邵美琪）竟然闖入咗同死神搏鬥嘅賀生之嘅生命中。一個「情」字，纏繞著呢四顆心，叫佢哋嘗盡快樂同痛苦，要佢哋默默噉等待艷陽天。
乍得湖

1968年10月，阿波羅7號喺天空拍返嚟嘅乍得湖。乍得湖嘅周邊區域
流入沙里河流出索羅同Bodélé等窪地嘅暗流座標13°0′N 14°0′E﻿ / ﻿13.000°N 14.000°E﻿ / 13.000; 14.000湖類時令湖流域國 乍得、 喀麥隆 尼日爾、 尼日利亞面積1,350 km2（520 sq mi）（2005年）均深1.5 m（4 ft 11 in）最深11 m（36 ft）水體積72 km3（17 cu mi）岸長hE註 hE: 由於湖岸線嘅長度好難測量得準確，呢度嘅所謂湖岸線長度凈係做參考。海拔278至286米（912至938英尺）
乍得湖（粵拼：zaa3 dak1 wu4；法文：Lac Tchad）係非洲中部嘅湖，亦係非洲第四大湖。佢亦係世界上分屬國家較多嘅內陸湖，沿岸有尼日利亞、尼日爾、乍得同喀麥隆呢4個國家。

名
喺公元前5000幾年，嗰時嘅乍得湖面積有圖入面畫嘅藍綠色虛線範圍咁大。
雖然乍得湖有4個國家鄰近，但之所以嗌乍得湖，係因為個名出自乍得一方。當地嘅土話「Tchad」係「一片汪洋」噉解。因為公元前5000幾年，佢係非洲最大嘅內陸湖，嗰時企喺湖邊好似望海噉。

概況
雖然乍得湖嘅面積比較大，但經常冇固定。早喺公元前5000幾年，佢嘅面積有成1Mm²，差唔多有裏海咁大，嗰時嘅湖東北角去到法亞－拉若一帶。嗰時唔理係羅馬帝國時期、1823年俾歐洲人發現呢個湖定係1851年俾德國探險家海因列施·巴特（德文：Heinrich Barth）帶咗隻探險隊到乍得湖附近搵淡水都係咁大嘥士。但花無百日紅，直到1960年代，由於乍得東北角附近受到乾旱同人口增長、活動環境影響而開始縮水，湖嘅面積亦縮水到26000km²而跌落到世界第四大湖，而附近河流亦開始乾旱兼沙漠化。
期間乍得湖亦變成時令湖。喺旱季，面積得10,000km²，到雨季時擴大到25,000km²，最深位下跌到得返11m。期間湖亦唔停噉縮水，直到2000年，湖面積亦勁縮到得返1540km²。有《地球物理研究條刊》指出，呢個湖之所以大幅度縮水，係因為湖周邊沙漠化有關。直到2014年12月，湖水亦喺度勁縮到連隻船都要等雨季先至有得撐。所以喺湖嘅西北角同東邊，出現咗一大堆類似沼澤嘅濕地。
雖然個湖比較大，但水深好淺，得1.5～11m深。
乍得

乍得共和國（阿拉伯文：تشاد‎，法文：République du Tchad）係非洲中部一內陸國，鄰國有利比亞、蘇丹、中非共和國、喀麥隆、尼日利亞同尼日爾。因為乍得喺非洲嘅中心，遠離個海，全年高溫炎熱，而且國土大部份都係沙漠地區，所以又畀人叫做「非洲死亡之心」。
呢個國係以乍得湖個名嚟命名；國內最高嘅山係庫西山；國內有成超過200個民族；最多人信嘅宗教係伊斯蘭教；法律畀一夫多妻制。

國旗
乍得國旗
乍得國旗係一面三色旗，由藍色、黃色、紅色三條打直嘅帶組成。佢同羅馬尼亞嘅國旗完全相同，係世界上唯一一對完全一樣嘅相同嘅國旗。
乍拉拉巴德

乍拉拉巴德（جلال آباد）係阿富汗東部一城市，靠近巴基斯坦邊境，喺喀布爾河同庫納爾河匯合處，係楠格哈爾省省會，人口約莫96,000（2002年統計）。
之字形

之字形（英文Zigzag）又叫之字或者之字綫，書面語叫做鋸齒形，係指好似漢字之字咁嘅折綫形。
維基同享有多媒體嘅嘢：Zigzags
乍奇布數

乍奇布數（Jack Purcell，1903年12月24號—1991年6月10號）係加拿大世界冠軍嘅羽毛球員。乍奇布數係加拿大係1929年同1930年全國羽毛球冠軍，重喺1933年成為世界冠軍。佢喺1945年退休。
午夜出動

《午夜出動》（英文：After Hours）係香港電視廣播有限公司製作嘅生活資訊節目，全節目共6集，由高海寧、張美妮、麥皓兒主持，喺2011年4月3號到6月5號逢禮拜日晚23:00-23:30喺翡翠台、高清翡翠台播，並喺myTV提供限時節目重溫。節目主要介紹香港夜晚嘅好去處。
午夜牛郎

《午夜牛郎》（英文：Midnight Cowboy）係一部1969年嘅美國電影，由John Schlesinger執導，Dustin Hoffman、Jon Voight主演。

語言影響
個古仔嘅主角既係牛仔，亦係男妓。响國語，「cowboy」亦譯作「牛郎」。於是乎，喺台灣，「午夜牛郎」可以指應召陪客嘅男妓，「牛郎」經常代表從事色情陪酒嘅男人。
午夜劇院

《午夜劇院》（Midnight Cinema）係台灣歌手王若琳喺2014年3月25號推出嘅一張復古專輯，由台灣索尼音樂娛樂發行。專輯收錄13首電影歌曲，以歌劇嘅形式重新編曲演繹，呈現美國荷里活同亞洲影像最輝煌嘅電影黃金時期。
呢次王若琳仲特別請嚟斯洛伐克普萊斯堡85人交響樂團，拆解旋律，打造成蕩氣迴腸嘅版本。三首主打歌包括《Moon River》，《當年情》同《今宵多珍重》仲搵嚟香港演員張耀揚拍攝復古MV。王若琳喺接受台灣壹週刊嘅時候，形容件事好熱血，亦帶有幽默感同文化上嘅衝擊，自己好鍾意。
午夜新聞

》（簡化字：《午夜新闻》）係中國中央電視台嚮每晚午夜時分播放嘅新聞節目，前身係0:00檔嘅《整點新聞》（簡化字：《整点新闻》），節目嚮2002年8月6號開播。佢欄目初頭係每日半夜0:00喺中央電視臺綜合頻道播出，直至中國中央電視台新聞頻道嚮2003年5月1號開播後改喺呢個頻道播出。節目內容以中國大陸時政、民生與及國際焦點新聞為主。
2015年1月6號開始，每日0:00起，《午夜新聞》同埋凌晨播出嘅新聞直播間透過央視新址嘅新聞演播室對外播出。網上出現咗「神高上」嘅良好評估，亦有質疑指出演播室更換就冇帶嚟人員嘅更新換代。
午

午，原本就係指正午。
午可以引伸做：
午 (地支)排第七嘅地支
時辰午時
午夜伴廊

《午夜伴廊》（英文：Midnight Cousin），係香港電視娛樂嘅ViuTV製作嘅電視劇，原定2017年1月喺ViuTV首播，但臨時抽起咗，最後決定改喺2017年4月3號到28號逢禮拜一到五21:30-22:00喺ViuTV首播。套劇由組合朱凌凌一眾成員白只、楊偉倫、朱栢謙同朱栢康，同埋演員謝曉陽（Milo）、曾浩嵐等人主演。

故仔大綱
油麻地廟街有間叫「午夜伴廊」嘅歌廳，係老一輩打躉嘅地方，而家經已無乜生意，歌廳老闆為咗搞返旺個場，就請咗隊後生仔樂隊駐場。故仔主要講歌廳同樂隊嘅搞笑事。
午夜凶鈴

《午夜凶鈴》（粵拼：ng5 je6 hung1 ling4，リング）係一部1998年嘅日本恐怖電影，松嶋菜菜子同真田廣之主演。
七公

七公，星官之一，喺天市垣內。喺招搖東面，有七星。
晉書天文有謂，「七公七星在招搖東，天之相也，三公之象也，主七政。」同三公似，管七政。
星官分野
七個小矮人

七個小矮人（The Seven Dwarfs）係著名童話故事《白雪公主》入面嘅角色，顧名思義係七個矮人。

故仔
内文：白雪公主
白雪公主逃離咗獵人之後，就一路係噉跑，最後喺森林深處搵到一間屋仔。白雪公主又驚又攰又肚餓，就上前去敲門。無人喺屋企。但白雪公主一推開道門見到檯上面擺滿嗮嘢食又有美酒，佢飢腸轆轆就忍唔住攞咗啲嘢食嘢飲嚟充飢，然後佢覺得好攰就搵咗張舒服嘅床攤上去，攤吓攤吓睏著咗。
無幾耐，間屋仔嘅主人返到嚟－間屋嘅主人原來係七個小矮人。班小矮人發覺自己啲嘢食嘢飲畀人掂過嚟，然後就搵到睏著咗嘅白雪公主。白雪公主醒咗見到班小矮人，心知自己問都唔問就又飲又食係唔啱嘅，於是就道歉，仲向班小矮人解釋埋成件事嘅來龍去脈。班小矮人得知惡毒女皇噉樣嚟糟質白雪公主，就覺得好同情，肯收留白雪公主。心懷感激嘅白雪公主想報答班小矮人，決定要幫佢哋打理家頭細務。
插圖：班矮人望住睏著咗嘅白雪公主。插圖：班矮人望住睏著咗嘅白雪公主。
七個胭脂虎

阿萍同阿英兩姊妹相依為命，同另外五個同屋女仔結義金蘭，自力更生，俾隔籬六個王老五叫佢哋做「七個胭脂虎」。有錢仔張仲豪為咗逃避父母安排嘅婚事，搬到去王老五之家。有一日，阿萍俾流氓蝦，得仲豪相助，兩個人互有好感。阿嫦俾茶客逼良為娼，好彩有嗰幾個王老五將啲惡人打退。從此大家和洽相處，仲豪又說服父母俾佢自由婚姻，於是同阿萍有情人終成眷屬。
七人欖球

七人欖球係種欖球運動，由聯合式欖球演變出嚟，賽例同聯合式欖球相似，但每隊得7個球員。
2016年夏季奧林匹克運動會，七人欖球成為咗新增嘅奧運項目。
七俠四義

《七俠四義》（日文：七人の侍）係套日本嘅武士電影，喺1954年上畫。呢套戲由黑澤明導演，主角係三船敏郎同埋志村喬。
七公主

七公主 (香港粵語片)，香港粵語片時代七位女演員馮素波、沈芝華、陳寶珠、蕭芳芳、薛家燕、王愛明及馮寶寶之結義稱號。
武俠七公主，1993年香港電影。
7公主 (韓國)，韓國女子音樂組合。
傳聞中的七公主，2006年韓國KBS連續劇。
七公主 (電視劇)，2021年香港無綫電視電視劇。
新傳媒七公主，星加坡新傳媒喺2006年12月所力捧嘅7位女演員組合喺一齊嘅統稱
出雲國

出雲國係日本古時一個令制國，領域大約係而家島根縣東部。